เงินบาทปิด 30.35/38
ธนาคารซีไอเอ็มบีไทย รายงาน เงินบาทปิด 30.35/38 ปรับตัวแข็งค่าจากแรงหนุนตลาดหุ้น-รอผลกนง.พรุ่งนี้
8 มี.ค. 2554

ธนาคารซีไอเอ็มบีไทย รายงาน เงินบาทปิด 30.35/38 ปรับตัวแข็งค่าจากแรงหนุนตลาดหุ้น-รอผลกนง.พรุ่งนี้
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 30.35/38 บาท/ดอลลาร์ ปรับตัวแข็งค่าจากเปิดตลาดช่วงเช้าที่ระดับ 30.42/44 บาท/ดอลลาร์ เนื่องจากได้รับปัจจัยหนุนจากการปรับขึ้นของดัชนีตลาดหุ้น และคาดการณ์ว่ามติคณะกรรมการนโยบายการเงิน(กนง.) วันพรุ่งนี้จะให้ปรับขึ้นอัตราดอกเบี้ยอาร์/พีอีกระลอก
"(เงินบาท)ช่วงเช้าทรงตัวค่อนข้างนิ่ง ช่วงบ่ายปรับตัวแข็งค่าอย่างรวดเร็ว น่าจะมีแรงหนุนจากตลาดหุ้นและการประชุม กนง.พรุ่งนี้" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ 82.48/49 เยน/ดอลลาร์ ปรับตัวอ่อนค่าจากระดับ 82.25/29 เยน/ดอลลาร์ ส่วนเงินยูโรอยู่ที่ระดับ 1.3917/3920 ดอลลาร์/ยูโร ปรับตัวอ่อนค่าจากระดับ 1.3961/3964 ดอลลาร์/ยูโร 
นักบริหารเงิน คาดว่า วันพรุ่งนี้เงินบาทน่าจะเคลื่อนไหวอยู่ในกรอบระหว่าง 30.30-30.40 บาท/ดอลลาร์